
Tisztelt Képviselő-testület!
Bátaszék város és mikrotérsége katasztrófavédelmi (tűz és polgárvédelmi) feladatainak ellátását mindig is kiemelt feladatként kezelte a város és az ellátási terület községeinek képviselő-testületei, ennek megfelelően támogatta, hogy az önkéntes tűzoltóegyesület mellett létrejöjjön az önkormányzati tűzoltóság Köztestületi formában. 
Elnöki feladatkörben a parancsnok és a könyvelést végző pénzügyi szakember bevonásával került összeállításra a 2026. évi költségvetés tervezete az alábbiak figyelembevételével.
A 2025. évi szakmai és pénzügyi tapasztalatok alapján állítottuk össze a költségvetés tervezetét. 
Bevételi oldalon változás az előző évhez képest, hogy a katasztrófavédelem igazgatóságán keresztül érkező működési támogatás egy jogcímen és összegben került megállapításra és megtervezésre. (79.400 e Ft). 
Kiadási oldalon a személyi feltételeken (betöltött álláshelyek, ügyeleti rendszer, alkalmi munkavállalói foglalkoztatás) a szakmai, és foglalkoztatási előírások betartása mellett terveztük meg a bérkiadásokat. Dologi kiadások tekintetében a katasztrófavédelem szakmai elvárásainak megfelelően terveztünk, 3% os költségnövekedéssel kalkulálva.

A Köztestület 2026.évi bevételi terve:

A Köztestület bevétele az alábbiakból tevődik össze:
· állami támogatás
· alapítói támogatás
· egyéb bevételek
· egyéb pályázati források

Állami támogatás jogcíme és összege változik 2026-ben, így a jelen információk szerint 79.400.000 Ft-tal számolunk.

Egyéb bevételek tekintetében bérmunkával, bérleti díj bevétellel tudunk számolni, amely nagyságrendileg a 2025. évi összeggel szinte megegyező 1.070.000 Ft.

Alapítói támogatás tekintetében egységes elveken alapuló, alapítói támogatással tervezünk. A támogatás megállapítására a település lakosságszámához igazodóan kerül sor az alábbi lakosságszám alapján:

	Település
	Lélekszám

	Bátaszék lakossága
	6.241 fő

	Báta lakossága
	1.491 fő

	Bátaapáti lakossága
	370 fő

	Mórágy lakossága
	705 fő

	Alsónyék lakossága
	705 fő

	Összesen:
	9.512 fő



Az alapító önkormányzatok 2026. évi hozzájárulása a korábbi döntésnek megfelelően 550 Ft/fő összegben került megállapításra. (a településekre eső támogatás összege 5.231.600 Ft). 

A 2025. évi gazdálkodást várhatóan 1.438.000 Ft pénzmaradvánnyal zárjuk, mely összeg 2026-ban felhasználható.

Eszközfejlesztés terén 4.000.000 Ft várható támogatással (pályázati forrással) tervezünk.

Mindezek alapján a Köztestület tervezett bevétele 2026. évben 91.139.600 Ft (bevételek részletezését a melléklet tartalmazza)

A Köztestület 2026. évi kiadási terve:

A Köztestület kiadása az alábbiakból tevődik össze:
· személyi jellegű kiadások
· dologi kiadások
· eszközbeszerzések
· általános tartalék

Személyi jellegű kiadások terén a foglalkoztatott főállású munkavállalók jogszabály szerinti (garantált bérminimum) bér és járulék költségével, ügyeleti díjjal és az alkalmi munkavállalás költségével terveztük, amely várható mértékekre figyelemmel 67.401.000 Ft összeget tesznek ki.

Dologi kiadások tekintetében megtervezésre került a köztestület fenntartásához, működtetéséhez szükséges költségek a 2025. évi adatokra figyelemmel, mint egy 3%-os költségnövekedést is figyelembe véve. Így forrásokat biztosítottunk többek között a laktanya fenntartására, a járműpark fenntartására, melyek főösszege 16.862.000 Ft, mely tartalmazza az értékcsökkenést is. Itt jegyezzük meg, hogy a versenyképes járások program elnyert forrásából energetikai beruházásokat végzünk el a laktanya épületén, így 2026 első negyedévében a villamoshálózat korszerűsítést, napelemek felhelyezését és nyílászárók cseréjét is megvalósítjuk, amelyek reményeink szerint jelentős energiaköltség megtakarítást fognak eredményezni.

Eszközbeszerzés, pótlás terén 4.000.000 Ft-os kiadással terveztünk

Ebben az esztendőben egy nagyobb összegű 4.314.600.- Ft tartalék képzésére van lehetőség.

Mindezek alapján a Köztestület tervezett kiadása 2026 évben az 91.139.600 Ft.

Hosszú évek következetes munkájával, mind szakmailag, mind pénzügyileg sikerült a köztestület működését stabilizálni, melynek eredménye 2026-ban már stabilan érezhető.

Az előterjesztésből kitűnik, hogy a Köztestület 2026. évi tervezett költségvetése, ha bevételek teljesülnek és a kiadásokat sikerül kordában tartani, éves szinten stabil, de a havi fizetőképesség fenntartásához szükséges, hogy az alapító önkormányzatok a fenntartásra szánt összegről és annak átutalásáról mielőbb rendelkezzenek.
Kérem, támogassák az alábbi határozati javaslatot.
H a t á r o z a t i   j a v a s l a t:

Bátaszéki Önkormányzati Tűzoltóság Köztestület 2026.évi működésének támogatására

Alsónyék Község Önkormányzatának Képviselő-testülete 
a) a Bátaszéki Önkormányzati Tűzoltóság Köztestület részére - a település lakosságszáma és 550 Ft/fő támogatási egység alapján – 387 750 Ft vissza nem térítendő fenntartási támogatást biztosít az önkormányzat 2026. évi költségvetésének terhére;
b) [bookmark: _GoBack]felhatalmazza a polgármestert az előterjesztés mellékletét képező támogatási szerződés aláírására.

Határidő: 2026. március 20. 
Felelős: Takaróné dr. Mihó Beatrix aljegyző 
	  (a határozat megküldéséért)
	  Molnár István János polgármester
              (a támogatási szerződés aláírásáért)

Határozatról értesül: 	Bátaszéki Önkormányzati Tűzoltóság
Köztestület 
Bátaszéki KÖH Pénzügyi Iroda
irattár

